গত বছরের ডিসেম্বরে ভারত নেপালের জন্য শেষ ট্রানজিট ভিসা দিয়ে এই ভিসা দেয়া বন্ধ করে দিয়েছিল। ইদানিং নতুন করে আবার দেয়া শুরু করেছে। তবে সেক্ষেত্রে অনুসরণ করতে হবে কিছু সুনির্দিষ্ট ধাপ। অনেকের ধারণা ভারত আর নেপালের জন্য ট্রানজিট ভিসা দেয় না, এই ধারণা ভুল। নিচের ধাপগুলো অনুসরণ করলে যে কেউ নেপাল যাওয়ার জন্য ভারতের ট্রানজিট ভিসা পাওয়ার যোগ্য বলে বিবেচিত হবে। নেপালের জন্য ভারতীয় ট্রানজিট পাওয়ার প্রথম শর্ত হলো আপনার পাসপোর্টে নেপালের ভিসা থাকতে হবে। আর তাঁর জন্য আগে আপনার পাসপোর্টে ভারতের ট্যুরিস্ট ভিসার স্টিকার থাকতে হবে। ভারতীয় ট্যুরিস্ট ভিসা থাকলে এবার আপনি নেপাল যাওয়ার মোটামুটি ২০ দিন আগে থেকে কাজ শুরু করুন।